የሰሜን ኮሪያ ፕሬዝዳንት ኪም ጆንግ ኡን ነገ ከደቡብ ኮሪያው አቻቸው ጋር ይገናኛሉ
የሰሜን ኮሪያው ፕሬዝዳንት ኪም ጆንግ ኡን ነገ ከደቡብ ኮሪያው ፕሬዝዳንት ሙን ጄኢን ጋር ይገናኛሉ፡፡የኮሪያ ጦርነት በ1953 መቋጫውን ካገኘ በኋላ ኪም ጆንግ የደቡብ ኩሪያን ድምበር ያቋረጡ የመጀመሪያው የሰሜን ኮሪያ መሪም ያደርጋቸዋል፡፡ከደቡብ ኮሪያ እየወጡ ያሉ መረጃዎች እንደሚያመላክቱ ለደቡብ እና ሰሜን ኮሪያ መሪዎች ፊት ለፊት የመገናኛ ቀነ ቀጠሮ ለአርብ እንደ ተቆረጠ ጸንቷል፡፡የዚህ ታሪካዊ ግንኙነት አብይ ማጠንጠኛ ደግሞ ሰሜን ኮሪያ የኒዩክለር መርሃ ግብሯን ሊታቆም የምትችልበት ሁኔታ ላይ መምከር እንደሆነ ታውቋል፡፡የኮሪያ ልሳነ ምድር የጦርነት እና መጠፋፋት ጥላ ካጠላበት የቅርብ ጊዜ ትውስታ በመውጣት ይህን ታሪካዊ የጠረጰዛ ዙሪያ ውይይት ለማድረግ መዘጋጀታቸው የላቀ እምርታ በሚል እየተሞካሸላቸው ይገኛል፡፡ነገር ግን ሲኡልን ፕዮንግያንግን እና የኒዩክለር መርሃ ግብሯን ነጣጥሎ ማየት ያሳስባታል፡፡ይህም ሰሜን ኮሪያ ላለፉት ዓመታት የኒዩክለር መርሃ ግብሯ የማይቀለበስበት ደረጃ ላይ በመድረሱ ነው ተብሏል፡፡የሆነ ሆኖ የአሁኑ የሲኡልና የፕዮንግያንግ የምክክር አላማ የሰሜን ኮሪያ ዲኒዩክላራይዜሽን ወይም የኒዩክለር መርሃ ግብር መግታት ላይ የሚያጠነጥን መሆኑን የፕሬዝዳንት ሙን ጄኢን ቃላቀባይ ኢም ጆንግ ሲኦክ ተናግረዋል፡፡ካሁን በፊት የሁለቱ ሀገራት ግንኙነት ታሪክ ወደ የፈረንጆቹ 2000 እና 2007  የሚወስደን ብሆንም የዚህኛው ኮሪያውያኑን ለሶስተኛ ግዜ የሚያገናኘው የምክክር መድረክን ልዩ የሚያደርገው የሁለቱ ሀገራት ግንኙነት የፕዮንግቻንጉን የበጋ ኦሎምፕክ ዝግጅት ተከትሎ በተሻሻለበት መሆኑ ነው፡፡በአውሮፓውያኑ ዘመን አቆጣጠር ከ1950 እስከ 1953 የተካሄደውና መራር ዋጋ የተከፈለበት የኮሪያውያኑ ጦርነት በተኩስ አቁም ስምምነት ካበቃ በኋላ ግንኙነታቸው ለድፍን 65 ዓመታት እንደሻከረ ዘልቋል፡፡   የደቡብ ኮሪያ መንግስት ቃላቀባዩ ዛሬ ለሪፖርተሮች እንደገለጹት ከሆነ ግን የኪም ጆንግ ኡን እህት ኪም ዮጆንግን እና የሰሜን ኮሪያ የህዝብ እንደራሲ ኮም ዮንግ ናምን ጨምሮ 9 አባላትን የያዜው የሚስተር ኪም ልዑክ በወታደር አልባው የሰሜን እና ደቡብ ኮሪያው ድምበር ፓንሙንጆም ላይ ከደቡቦቹ ፕሬዝዳንት ሙን ጄኢን ጋር ፊት ለፊት ይገናኛሉ፡፡ለሀገራቱ መሪዎች ወታደራዊ አቀባበል ከተደረገላቸውም በኋላ ልክ 4 ሰዓት ተኩል ላይ የሰላም ቤት በሚባለው አዳራሽ በዚያች በታሪካዊቷ ስፍራ ፓንሙንጆም ወደ ውይይት እንደሚገቡ ፕሮግራም ተይዞላቸዋል፡፡መሪዎቹ በቡድንና በተናጥል ከተወያዩ በኋላም ከሁሌቱ ሀገራት በተዛቀ አፈር ዛፍ በመትከል ለሰላምና ብልጽግናቸው ተምሳለት ያደርጋሉ ነው የተባለው፡፡በመጫረሻም መሪዎቹ ለስምምነታቸው የፍርማ ስነ ስርዓት በማድረግ ቆይታቸውን እንደሚያጠናቅቁ ነው የተያዘው መርሃ ግብር የሚያመላክተው፡፡በ2011 ወደ ፕሬዝዳንትነት መንበር ከመጡ ወዲህ የእሳትና ጭድ ነገር ሆኖ የሰነበተው የሁለቱ ኮሪያውያን ግንኙነት ያለፈው ወርሃ ጥር የደቡብ ኮሪያ የበጋ ኦሎምፕክ ዝግጅት ላይ በአንድ ባንድራ እስከ መወከል የደረሰው የኮሪያውያኑ ግንኙነት እንዲህ ወደ ላቀ ደረጃ ከፍ ሊል ችሏል፡፡ከሚስተር ኪም የሰላማዊ ግንኙነት ተነሳሽነት ጀምሮ የተሞካሸው የኮሪያውያኑ ግንኙነት እንዲህ በፍጥነት መሻሻልም በሁለቱ ሀገራት ህዝቦች የደስታ ስሜትን እያጫረ ይገኛል፡፡ (ቢቢሲ እና ሮይተርስ)